ביתר: אין מקום למי שלא שומע לרבנים - כיכר השבת
ביתר: אין מקום למי שלא שומע לרבנים
אתמול התקיימה הפגנה סוערת נגד פתיחתה של ´פיצוציה´ בביתר. הדיה לא שככו. ראש העיר בשיחה ל´כיכר השבת´: מבחינתי כל עוד שהרבנים לא תהא דעתם נוחה ממנו, גם דעתי לא תהא נוחה ממנו. מתברר שבעל ה´פיצוציה´ עדיין לא הגיש בקשה רשמית לרישוי עסק (חרדים)
ט"ז באב תשסט 22:39 06.08.09
תגיות: משטרה, ביתר, רובינשטיין, נוער שוליים, צנרו, פיצוציה
רובינשטיין על רקע העיר ביתר. צילום: פלאש 90
אתמול בערב (ד) הפגינו בביתר עילית כמאה וחמישים איש נגד קיומה של 'פיצוציה' בקניון של חיים זקן. הפיצוציה בבעלותו של יהודי בשם צרנו, מעוררת חשש אצל גורמים בעיר כי בהיותה פתוחה ולא מקורה וסגורה, היא עלולה להוות מוקד משיכה לנוער שוליים, מה שישפיע על צביון העיר.
מקרה דומה שאירע בקניון בגבעה B לפני מספר שנים, הסתיים בפוגרום שערכו המפגינים בדוכן שבעליו סירב לבקשתם. כמובן שלאחר מכן הדוכן לא שב לפעול. הפעם מדובר כנראה ב'אגוז' יותר קשה לפיצוח.
בעל המקום שנערך מראש לסיטואציה מעין זו, עדכן את המשטרה שמצידה נערכה בכוחות מתוגברים. ההפגנה שמארגניה הודיעו מראש כי אין בכוונתם לנקוט בשום פעולה אלימה, התלהטה לרגע קט, אך המשטרה כאמור, שנכחה במקום בכוחות מתוגברים פינתה חיש מהר את המפגינים. מה גם שבקניון מותקנות מצלמות המכסות את כל שטח הפיצוציה ומבטיחות כי לא יאונה לה כל רע.
מקורות בביתר מוסרים כי האיש קרוץ מחומר שונה וכי ההתנגדות בעיר לחנותו, הינה התנגדות של קהילה אחת בלבד. עוד אומרים אותם מקורות, כי בעל החנות נענה לדרישותיהם של המפגינים והסכים להתדיין איתם בבית דין, ובלבד שהדבר יהיה בבי"ד לפי בחירתו, שכן 'הכל הולך אחר הנתבע'. כאן, אומרים התושבים, הגיעה הפרשה לפיצוץ. בשל סירובם של המתנגדים להסכים להצעתו. רבני העיר שגם כך אין דעתם נוחה ממציאות שכזו בשל החשש לצביונה של העיר, הוציאו מכתב בו הם מביעים את התנגדותם לקיומה של הפיצוציה.
בתגובה לאירועים האחרונים אומר היום ראש העיר רובינשטיין ל'כיכר השבת': "מבחינתי כל עוד שהרבנים לא תהא דעתם נוחה ממנו, גם דעתי לא תהא נוחה ממנו". רובינשטיין מוסיף ואומר כי הוא מבין את המפגינים והוא מבהיר כי לדעתו אין מקום לשום מעשי אלימות.
במענה לשאלתנו האם יש למקום רישוי עסק, אומר רובינשטיין: "עדיין לא הגיעה בקשה לרישוי עסק, כאשר תגיע, תידון לגופם של דברים".
מקורות בעירייה הוסיפו על דברי רובינשטיין את הדברים הבאים: "כל הסיפורים אודות הליכה אחר הנתבע הינם הבל ורעות רוח. כל עוד רבני העיר מתנגדים למקום, הוא לא יוכל לפעול. נקודה".
מעניין לציין כי הלחצים המופעלים נגד הפיצוציה, נעצרים משום מה על מפתן משרדו של בעל הקניון, חיים זקן. את סיבת הדבר יש לחפש בקשרים שרקם זקן עם העסקנות המקומית ועם הרבנים.
הערב הייתה אמורה להתקיים הפגנה מול חנות נוספת בבעלותו של צנרו בעיר. ההפגנה לא התקיימה, שכן החנות נותרה סגורה משום 'דרכי שלום', כך מוסרים מקורות בעיר.
עוד אמרו לנו תושבים, כי הרוח החיה מאחורי פעולות המחאה הינם חסידי בויאן שמתכוונים לא לשקוט עד שה'פיצוציה' תיסגר. האווירה בעיר אינה סוערת ורוב התושבים די אדישים לפעולות המחאה.
הערב היה במקום כוח משטרתי שנוכחותו גרמה כנראה לגורמי המחאה להימנע מלהפגין שוב.
אהבת חינם .פיוס
אחים שלי ככה זה לא יגמר לעולם בוא נודה שיש פה משהו מסריח .אולי קנאה .אולי שנאת גזע ..... צריכים להיות אמיתים ולהרבות באהבת חינם.......... תנו חיוך הכל לטובה ושיבוא המשיח
אוהב שלום, ים | 23/09/2009
מינימום מתבקש...
דומני כי לאחר כתבה מוטית כזו מתחייבת מינימום בקשת תגובה מחסידוצ בויאן, מה עוד שאין לזה קשר למציאות היות ובראש המחאה המתבקשת עומדת הקהילה המפוארת "אמונת ישראל"
מוטי מירושלים | 09/08/2009
מדינה אחת שחורה פוגעת בחופש העיסוק ובחוק זכויות האדם וחרותו
,חופש העיסוק הוא גם הזכות להיות רב וגם הזכות להיות בעל פיצוציה
מנחם מנדל | 09/08/2009
תוצאה שמונו פוליטיקאים לרבנות ל"ת
ולא כשרים...
ולא כשרים לעירי | 09/08/2009
לא זורקים מים מסריחים יחד עם התינוק.רימון מצא תוכו אכל את שנאה זרקתיש ביננו זאבים בער כבשים זה לא תורת ישראל
אתם אנשים נפלאים כולכם..
כשאני רואה את הרמה של הסובלנות והאהבה השוררת בינכם אני ממש שוקל לחזור בתשובה.
אתם אנשים נפלאים ומוסריים..
לא חרדי | 07/08/2009
לתגובה 6 כנס...כנס...
תפסיק לבלבל במוח!!!!!אני מבר אילן ושום גלידה ושום דבר לא פתוח!!!!!!!!!!!!!אז לפני שאתה מקשקש תבדוק טוב!!!!!!!!!!!!!!!!!
ירושלמית | 07/08/2009
למה בירושלים בבר אילן כן פתוח
למה בירושלים שזה אזור לא פחות חרדי בבר אילן כן פתוח החנות של הגלידות שצמוד - לגל פז למה שמה לא עושים הפגנות ??? בקיצור הכל צביעות עלמא דשיקרא אנחנו אין לנו שום אמת .
ציפורי, ירושלים | 07/08/2009
איפה שיש חניוקים יש מלחמות די!
תשאלו דעת תורה ותלכו לפיה
מוטי | 07/08/2009
ראש העיר לא חת ממה?
ללה הפטשי
למס' 1, ראש העיר חת מדבר אחד שמו הכסא,
אין לו מנהיגות ואין לו כלום,
ואם הטרנד החדש בציבור החרדי זה קנאות אווילית,
חשש מפני כל דבר ש"זז",
אז יאללה קדימה!
בינתיים מכל הסגירות והאטימות שיש, לא ראיתי אחד שהתחזק באמונה!
ללה הפטשי | 07/08/2009
די לשנעה ולקנעה ולצרות עין
מ | 07/08/2009
פשוט נהיה פה משעמם לתושבים.
אני קורא לראש העיר לעשות לנו פעילות. אחרת נמשיך להפגין כמו ילדים קטנים וטיפשים על כל שטות. אפילו רמי לוי התקפל אחרי המחאה, אני אומר לכם, פשוט משעממממםםםםם.
אני רוצה שנעשה מחאה אחרי הפיצוציה על כך שהגנים ליד הבתים משמשים למפגשי צעירים (2-6 שנים) בשעות היום ממש לעיננו! פשוט חוצפה!
כן, זו הרמה שאני חי בה פה!
דודו, ביתר | 06/08/2009
כל הכבוד לראש עיר
שאינו חת מאף אדם, והולך כתורת משה, משה אמת ותורתו אמת. אפילו שאיני משתייך לעיר ביתר, אני מקנא שיש להם ראש עיר כזה שאינו חת מאף אחד וממשיך את השרשרת של עם ישראל, ונלחם את מלחמת התורה, כנגד אלו השייכים לתלמידיו של קרח ועדתו, ונלחם על האמת כמסורת כל צדיקי ישראל לדוגמא : ר' חיים יוסף זוננפעלד זיע"א שנלחם כנגד תנועת ההשכלה ואליאנס. כל הכבוד לך ראש העיר!!!!!
קובי אילוז | 06/08/2009